b'\n_START_ARTICLE_\nRe\xc5\xa1evanje vojaka Ryana\n_START_SECTION_\nVsebina\n_START_PARAGRAPH_\nIzkrcanje v Normandiji leta 1944. Po hudih bojih uspe zavezni\xc5\xa1ka vojska zavzeti obalo in se pripraviti za nadaljevanje ofenzive. Ob pre\xc5\xa1tevanju \xc5\xbertev se izka\xc5\xbee, da sta v izkrcanju umrla dva brata Ryan, \xc5\xa1e en pa je padel na Novi Gvineji. Pre\xc5\xbeivel je samo eden izmed njih, ki pa ga nikakor ne uspejo najti. Ob zavedanju, da bo mama dobila tri so\xc5\xbealna pisma, \xc5\xbeeli poveljni\xc5\xa1ki \xc5\xa1tab obvarovati vsaj najmlaj\xc5\xa1ega. Stotnik John Miller, ki mu je dodeljena naloga, da vojaka Ryana najde, zbere svojo enoto in z njimi krene na dolgo in nevarno pot iskanja. \xc4\x8cez nekaj \xc4\x8dasa pridejo v majhno mestece. Nem\xc5\xa1ki ostrostrelec zadene Caparza. Medtem ko Jackson poi\xc5\xa1\xc4\x8de in ustreli sovra\xc5\xbenika, Caparzo umre. Kmalu po tistem najdejo vojaka Ryana, vendar se izka\xc5\xbee da ni pravi. Nato pridejo do tabora padalcev, ki so zgre\xc5\xa1ili cilj. Eden od ranjenih vojakov ve, kje je Ryan. Po hoji \xc4\x8dez travnike zagledajo podrt oddajnik in se ga odlo\xc4\x8dijo zavzeti. Med bojem pade zdravnik Irwin Wade. Nem\xc5\xa1kega ujetnika spustijo z zavezanimi o\xc4\x8dmi. Med potjo naprej jih zmoti nem\xc5\xa1ki oklepnik. Nenadoma ga raznese in ko so pridejo okrog njegovih gore\xc4\x8dih ostankov, zagledaljo tri ameri\xc5\xa1ke vojake. Eden izmed njih je Ryan. Ko pridejo v bli\xc5\xbenje mesto, kapetan Miller pove \xc5\xbealostno novico. Ryan ho\xc4\x8de kljub temu ostati v mestu, kjer ima enota nalogo braniti most. Kmalu se pribli\xc5\xbea ve\xc4\x8dja skupina nem\xc5\xa1kih vojakov in boj se za\xc4\x8dne. Tank ustreli v zvonik, kjer ubije Jacksona in Parkerja. Nem\xc5\xa1ki ujetnik, ki so ga izpustili, ubije Mellisha in neznanega padalca. Poro\xc4\x8dnik Horvath razstreli tank, a je tudi on ustreljen in umre na mostu. \xc5\xbdivi so samo \xc5\xa1e Upham, Miller, Ryan in Reiben. Nemci kljub izgubam mo\xc4\x8dno pritiskajo na razred\xc4\x8deno obrambo in stotnik Miller, zmeden od eksplozije granate, gre na most s pi\xc5\xa1tolo ter pri\xc4\x8dne streljati proti drugemu tanku. Kmalu ga Nemci ustrelijo. Ob zadnjem strelu tank raznese, saj ga zadenejo letala Mustang, ki priletijo na \xc4\x8delu okrepitev, ki nazadnje premagajo nem\xc5\xa1ke sile. Reiben pohiti do Millerja in kli\xc4\x8de zdravnika, a mu Miller umre v naro\xc4\x8dju. Bitko tako pre\xc5\xbeivijo samo Reiben, Ryan in Upham.\n_START_SECTION_\nNagrade in priznanja\n_START_PARAGRAPH_\nFilm je bil nominiran za 11 oskarjev in osvojil pet: za re\xc5\xbeijo, za fotografijo, za monta\xc5\xbeo, za zvok in za monta\xc5\xbeo zvo\xc4\x8dnih efektov (vse v letu 1998). Istega leta je film osvojil tudi zlati globus za najbolj\xc5\xa1o dramo in re\xc5\xbeijo.'